পানদান কেক
পান্ডান কেক বা পানদান কেক হল একটি হালকা, নরম, তুলতুলে, সবুজ রঙের কেক। স্বাদের জন্য এই কেকে প্যান্ডানাস অ্যামেরিলিফোলিয়াস বা পান্ডান পাতার রস মেশানো হয় যার জন্য এই কেকের এইরূপ নামকরন হয়েছে। এই কেকটি পান্ডান শিফন নামেও পরিচিত। এই কেকটির উদ্ভব মূলত ইন্দোনেশিয়া দেশে। এছাড়াও মালয়েশিয়া, সিঙ্গাপুর, ভিয়েতনাম, কম্বোডিয়া, লাওস, থাইল্যান্ড, শ্রীলঙ্কা, হংকং, চীন এবং নেদারল্যান্ডে বসবাসকারী ইন্দোনেশীয় সম্প্রদায়ের লোকেদের মধ্যে এই কেকটি বেশ জনপ্রিয়। ফিলিপাইন রন্ধনশৈলীর বুকো পান্ডান কেকের সাথে এর সাদৃশ্য আছে, তবে পানদান কেকে নারকেল ব্যবহার করা হয় না। পরিবর্তে এই কেকের ব্যাটারে পান্ডান পাতার নির্যাস মেশানো হয়।